घर-घर से उठेगा कचरा, पॉलीथिन मुक्त होगा शहर
घर-घर से कलेक्ट किया जाएगा कचरा
नगरपालिका करीब 40 लाख रुपए की लागत वाले 7 मैजिक वाहन खरीदने के लिए ऑर्डर कर दिया है । ये वाहन आ जाने के बाद नपा पूरे शहर में घर-घर से कचरा कलेक्ट करना शुरू कर देगी । अभी तक यह सुविधा शहर के चुनिंदा वार्डों में ही उपलब्ध थी । यह सेवा शुरू हो जाने के बाद शहर में अधिक सफाई रह पाएगी । अभी कई जगह शहर में कचरे के ढेर देखने को मिलते हैं । इनसे निजात मिल जाएगी।
5 से 10 मिनट में पहुंचेगी पुलिस
एक जनवरी से 100 डायल सेवा शुरू हो जाएगी । सौ नंबर डायल करने पर मात्र 5 से 10 मिनट के अंदर पुलिस घटना स्थल पर पहुंच जाएगी। इससे अपराधियों पर कार्रवाई करना आसान होगा। वहीं अपराधों की रोकथाम में मदद मिलेगी। अभी तक देखने में आता है कि घटना स्थल पर पुलिस को पहुंचने में काफी समय लगता है, तब तक अपराधी भाग चुके होते हैं ।
जारी कर दिया ऑर्डर
नपा 7 नए मैजिक वाहन खरीद रही है, जो 15 जनवरी तक मिल जाएंगे । इसके बाद शहर भर में घर-घर से कचरा उठाया जाएगा । पॉलीथिन पर रोक लगाने के लिए प्रस्ताव परिषद में रखा जाएगा । जमना सेन नगरपालिका अध्यक्ष रायसेन
सांची के बाद रायसेन में मुहिम
नए साल में शहर को भी पॉलीथिन मुक्त करने का प्लान बनाया जा रहा है । इसके लिए नगरपालिका पहले परिषद में प्रस्ताव लाएगी । प्रस्ताव को पार्षदों की स्वीकृति मिल जाने के बाद पॉलीथिन पर रोक लगा दी जाएगी । इससे शहर में जगह-जगह फैली पॉलीथिन की रोकथाम में मद्द मिलेगी । वहीं पॉलीथिन के कारण नालियों को चोक होने की समस्या का भी हल निकल आएगा । सांची में पहले से ही पॉलीथिन पर रोक लगाई जा चुकी है ।
भास्कर संवाददाता|रायसेन
शहर को नए साल में जहां एक ओर नई सुविधाएं मिलने जा रही हैं, वहीं पुरानी समस्याओं से मुक्ति भी मिलने वाली है । इससे शहरवासियों को नए वर्ष में सुखद अनुभूति होगी। नए साल में नगरपालिका द्वारा पूरे शहर में जहां एक ओर घर-घर से कचरा उठाने की व्यवस्था की जा रही है, वहीं दूसरी ओर एक जनवरी से 100 डायल सेवा शुरू होने जा रही है। इससे पुलिस 5 से 10 मिनट के अंदर ही बताए गए घटना स्थल तक पहुंच जाएगी। इसके अलावा नए साल से शहर को पॉलीथिन मुक्त करने के लिए भी काम शुरू किया जाएगा ।
पालीथिन मुक्त होगा शहर।
नए साल से 3 सुविधाएं
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva san_Deva hin_Deva hne_Deva hin_Deva